

**Előterjesztés önkormányzati tulajdonú egyszemélyes gazdasági társaság alapítására és az azzal kapcsolatos tulajdonosi döntések meghozatalára**

Tisztelt Közgyűlés!

Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdésének 1. pontja alapján a településfejlesztés, településrendezés kötelezően ellátandó helyi önkormányzati feladat.

Egerben ezen városfejlesztési feladatot – mint egy önkormányzati projekt menedzsment szervezet – többek között a 2009. évben alapított Egri Városfejlesztési Kft. látta el korábban. A Kft. az Integrált Városfejlesztési Stratégiában (IVS) kijelölt akcióterületeken megvalósítandó város-rehabilitációs beavatkozások végrehajtására lett létrehozva a Regionális Operatív Programok Irányító Hatósága iránymutatásának megfelelően.

Az Önkormányzat rendeleti úton (34/2009. (VI.26.) önkormányzati rendelettel) jelölte ki az akkori városfejlesztési társaságot a feladat ellátására. A városfejlesztéshez kapcsolódó feladatok ellátásáról szóló 33/2015. (X.30.) önkormányzati rendelet jelenleg is hatályban van, igaz az abban foglaltak szerinti feladatellátás a cég elmúlt évekbeli hányattatott sorsa, jelenleg a szakemberek foglalkoztatásának teljes hiánya, az ingyenes megbízási jogviszony keretében ellátott ügyvezetésére is tekintettel egyáltalán nem valósult meg a 2021-2027-es uniós fejlesztéspolitikai ciklusban a TOP Plusz keretében a fenntartható városfejlesztés eszközre történt kijelölés révén biztosított forrásokra benyújtandó támogatási kérelmek előkészítése, sem más (hazai, uniós) források feltárása, előkészítése és operatív végrehajtása kapcsán.

A Kft.-nek időközben kiüresedett a tevékenysége, szakemberei elvándoroltak.

A településfejlesztési kötelezően ellátandó önkormányzati feladatra, a városfejlesztési operatív feladatok ellátására célszerűségi okokat tekintve egy új – egyszemélyes, közvetlenül a Közgyűlés tulajdonosi, irányítási jogkörébe tartozó, ekként operatívan működtethető – gazdasági társaság létrehozása indokolt, mint volt ez a Városfejlesztési Kft. eredeti 2009-es alapításakor is. Erre tekintettel szükséges egyúttal a 33/2015. (X.30.) önkormányzati rendelet hatályon kívül helyezése.

A jogi személyek létrehozásának általános szabályait a Polgári Törvénykönyvről szóló 2013. évi V. törvény (Ptk.) tartalmazza.

Jogi személy törvényben meghatározott típusban, törvény által nem tiltott tevékenység folytatására és cél elérése érdekében alapítható és működtethető.

A jogi személy létrehozásáról a személyek szerződésben, alapító okiratban vagy alapszabályban (a továbbiakban együtt: létesítő okirat) szabadon rendelkezhetnek, a jogi személy szervezetét és működési szabályait maguk állapíthatják meg.

A jogi személy a jogi személy típusnak megfelelő létesítő okiratán alapuló bírósági nyilvántartásba vétellel jön létre.

A jogi személy határozott vagy határozatlan időre jöhet létre. Ha a létesítő okirat a jogi személy fennállásának időtartamáról nem rendelkezik, a jogi személy határozatlan időre jön létre.

Ezen tevékenység ellátására a korlátolt felelősségű társasági forma a legcélszerűbb.

Egyszemélyes társaságnál a legfőbb szerv hatáskörét az alapító vagy az egyedüli tag gyakorolja, esetünkben a Vagyonrendelet előírásainak megfelelően. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.  
  
Egyszemélyes gazdasági társaságnál az egyedüli tag az ügyvezetésnek utasítást adhat, amelyet a vezető tisztségviselő köteles végrehajtani.

Az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet (Vagyonrendelet) 40. § (1) bekezdése alapján önálló gazdasági társaság alapításáról a Pénzügyi, Gazdálkodási és Ügyrendi Bizottság véleményezése után a Közgyűlés dönt.

A fentiek alapján javaslatot teszek az Egri Fejlesztési Ügynökség Kft. létrehozására jelen előterjesztés mellékletét képező alapító okiratban foglaltak szerint.

A gazdasági társaság létesítő okirata – a részvénytársaság és az egyszemélyes korlátolt felelősségű társaság kivételével – a társasági szerződés. A részvénytársaság létesítő okirata az alapszabály, **az egyszemélyes korlátolt felelősségű társaságé az alapító okirat.**  
A létesítő okiratot közjegyzői okiratba vagy ügyvéd, illetve valamelyik alapító kamarai jogtanácsosa által ellenjegyzett magánokiratba kell foglalni. Tájékoztatom a tisztelt Közgyűlést, hogy a cégalapítással kapcsolatosan a Hivatalban foglalkoztatott kamarai jogtanácsos köztisztviselők járnak el, ekként e téren az külön költséggel nem jár.

Gazdasági társaság alapítását a létesítő okirat közjegyzői okiratba foglalásától vagy ügyvédi vagy kamarai jogtanácsosi ellenjegyzésétől számított harminc napon belül be kell jelenteni a nyilvántartó bíróságnak.

A gazdasági társaság alapítója Eger Megyei Jogú Város Önkormányzata, fő tevékenysége:

|  |  |  |  |  |
| --- | --- | --- | --- | --- |
| |  |  | | --- | --- | | *8413 '08* | *Üzleti élet szabályozása, hatékonyságának ösztönzése* | |  |  | |

Javaslom, hogy a Közgyűlés a Kft. ügyvezetőjének 5 éves határozott időtartamra - kiemelkedő szakmai tapasztalataira is figyelemmel - Göndör János Tibort válassza meg. Az ügyvezető a jelenleg a Heves Vármegyei Területfejlesztési Ügynökség Nonprofit Kft-nél a Kft. ügyvezetőjeként fennálló munkaviszonya megszűnéséig, de legkésőbb 2024. december 31. napjáig – a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdése alapján (*„6. § (4) Egy természetes személy legfeljebb egy köztulajdonban álló gazdasági társaságnál betöltött vezető tisztségviselői megbízatás, valamint legfeljebb egy köztulajdonban álló gazdasági társaságnál betöltött felügyelőbizottsági tagság után részesülhet javadalmazásban.”*) ingyenes megbízási jogviszony keretén belül látná el feladatait. Az ügyvezetőnek javasolt személy jelenlegi munkaviszonya megszűnésétől, de legkésőbb 2025. január 01. napjától 2029. november 27. napjáig a Munka Törvénykönyvéről szóló 2012. évi I. törvény (Mt.) szerinti munkaviszony keretében díjazás ellenében látná el feladatait.

Az ügyvezető javadalmazását a IV. sz. határozati javaslat szerint javaslom megállapítani.

Javaslom továbbá, hogy a Közgyűlés a Kft-nél a köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1)-(2) bekezdései alapján kötelezően létrehozandó 3 fős Felügyelő Bizottság tagjainak az alábbi személyeket válassza meg a 2024. november 28. napjától 2029. november 27. napjáig tartó 5 éves határozott időtartamra:

1. Szőke Gábor

2. Bognár Ignác

3. Dr. Rák Sándorné

Javaslom, hogy a felügyelőbizottság tagjai ingyenesen lássák el feladatukat.

A Kft. alapítása kapcsán szükséges a Kft. vonatkozásában új Javadalmazási Szabályzat elfogadása is. Eger Megyei Jogú Város Önkormányzata Közgyűlésének 427/2022. (IX.29.) számú határozatával jóváhagyott Javadalmazási Szabályzatnak a jövőbeni átdolgozása is indokolt, célszerűségi okokból a törvény és a szabályzat hatálya alá tartozó cégenként külön-külön elfogadva és a cégbíróság által kezelt cégiratok közé jogszabályi kötelezettség folytán letétbe helyezve azt az érintett gazdasági társaságok vonatkozásában. Javaslom, a határozati javaslat mellékletét képező tartalommal a Kft. vonatkozásában a Javadalmazási Szabályzata elfogadását.

A Vagyonrendelet 40. § (3) bekezdése alapján – figyelemmel a Ptk. rendelkezéseire - a vállalkozást az Önkormányzat alapításkor ellátja a tevékenységi körének ellátásához szükséges induló vagyonnal. Javaslom, hogy a Kft. törzstőkéje a törvényi kötelező minimum 3.000.000,- Ft pénzbeli vagyoni hozzájárulásból álljon. A törzstőke rendelkezésre bocsátásához szükséges a költségvetés módosítása is.

Javaslom, hogy a Kft. indulásához, annak működése biztosíthatóságához kapcsolódóan a Közgyűlés tagi kölcsön nyújtásáról oly módon hozzon döntést, hogy az ehhez szükséges költségvetési fedezet megteremtéséről nem jelen előterjesztésben, hanem a költségvetés módosításáról szóló külön előterjesztés keretében kerüljön sor döntéshozatalra.

Javaslom továbbá a T. Közgyűlésnek, hogy a melléklet szerinti tartalommal a megalapítandó Kft.-vel a megállapodásban foglalt közfeladatok ellátására kötendő közfeladat-ellátási megállapodás létrehozását jóváhagyni szíveskedjen.

Kérem a T. Közgyűlést, hogy a Kft. alapítása kapcsán a határozati javaslatokat, azok mellékleteit (alapító okirat, Javadalmazási Szabályzat, Közfeladatellátási megállapodás) és a rendelettervezetet elfogadni szíveskedjen!

Eger, 2024. november 13.

**Vágner Ákos**

**Polgármester**

**Eger Megyei Jogú Város Önkormányzata Közgyűlésének rendelettervezete a városfejlesztéshez kapcsolódó feladatok ellátásáról szóló 33/2015. (X.30.) önkormányzati rendelet hatályon kívül helyezéséről**

Eger Megyei Jogú Város Önkormányzatának Közgyűlése a Magyarország helyi önkormányzatairól szóló 2011. évi CLXXXIX. törvény 42. § (1) bekezdésének felhatalmazása alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Hatályát veszti Eger Megyei Jogú Város Önkormányzata Közgyűlésének a városfejlesztéshez kapcsolódó feladatok ellátásáról szóló 33/2015. (X.30.) önkormányzati rendelete.

**2. §**

Jelen rendelet a kihirdetése napján …. órakor lép hatályba.

|  |  |
| --- | --- |
| **Vágner Ákos**  **polgármester** | **dr. Barta Viktor**  **jegyző** |
|  |  |

**Határozati javaslatok:**

**I. számú határozati javaslat:**

**1.** Eger Megyei Jogú Város Önkormányzatának Közgyűlése, mint alapító az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 40. § (1) bekezdése alapján kizárólagos önkormányzati tulajdonú, egyszemélyes korlátolt felelősségű társaságot alapít Egri Fejlesztési Ügynökség Korlátolt Felelősségű Társaság néven (rövidített név: Egri Fejlesztési Ügynökség Kft.) 3300 Eger, Dobó István tér 8. szám alatti székhellyel Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt közfeladat ellátására. Eger Megyei Jogú Város Önkormányzatának Közgyűlése hozzájárul ahhoz, hogy a megalapításra kerülő gazdasági társaság székhelyeként az önkormányzat kizárólagos tulajdonában álló 3300 Eger, Dobó István tér 8. szám alatti ingatlan kerüljön bejegyzésre a cégnyilvántartásba. Eger Megyei Jogú Város Önkormányzatának Közgyűlése egyúttal megállapítja, hogy a megalapított gazdasági társaság cégnevében szerepeltetett „Egri” földrajzi név használatához az Eger város nevének, címerének és zászlajának használatáról szóló 4/1992. (II.11.) önkormányzati rendelete 2/A. § (2) bekezdése alapján nem szükséges az Eger Megyei Jogú Város Önkormányzata Közgyűlésének külön engedélye. A Közgyűlés a névhasználathoz és annak a cégnyilvántartásba történő bejegyzéséhez – úgyis, mint alapító – a gazdasági társaság alapító okirata szerinti tartalommal hozzájárul. A Közgyűlés felhatalmazza a polgármestert a cégbejegyzéssel kapcsolatos dokumentumok előkészíttetésére, az okiratok aláírására és azoknak a cégbíróság részére történő benyújtására.

**2.** Eger Megyei Jogú Város Önkormányzatának Közgyűlése, mint alapító az Egri Fejlesztési Ügynökség Korlátolt Felelősségű Társaság alapító okiratát jelen határozat mellékletét képező tartalommal elfogadja. A Közgyűlés felhatalmazza a Polgármestert az Alapító Okirat aláírására.

**3.** Eger Megyei Jogú Város Önkormányzatának Közgyűlése az Egri Fejlesztési Ügynökség Kft. első ügyvezetőjének Göndör János Tibort (születési név: Göndör János Tibor, szül.: Miskolc, 1973.02.06., a.n.: Hallgató Jolán, lakcím: 3300 Eger, Baktai út 32.) választja meg határozott, 2024. november 28. napjától 2029. november 27. napjáig tartó 5 éves határozott időtartamra.

**4.** Eger Megyei Jogú Város Önkormányzatának Közgyűlése a köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1)-(2) bekezdései alapján az Egri Fejlesztési Ügynökség Kft.-nél kötelezően létrehozandó 3 fős felügyelőbizottság tagjainak az alábbi személyeket választja meg a 2024. november 28. napjától 2029. november 27. napjáig tartó 5 éves határozott időtartamra:

Szőke Gábor

Bognár Ignác

Dr. Rák Sándorné

A felügyelőbizottság tagjai ingyenesen látják el feladatukat.

Felelős: Vágner Ákos polgármester

Dr. Barta Viktor jegyző

Dr. Kuruczné Dr. Farkas Zita aljegyző

Dr. Nagy-Holló Eszter Júlia, a Jogi és Hatósági Iroda vezetője

Göndör János Tibor ügyvezető

Határidő: 2024. december 6.

**A …/2024. (XI.28.) számú közgyűlési határozat melléklete**

**Alapító okirat**

Alulírott alapító, szerződésminta alkalmazásával, a következők szerint állapítja meg az alábbi korlátolt felelősségű társaság alapító okiratát:

I. A társaság cégneve, székhelye, telephelye(i), fióktelepe(i)

1. A társaság cégneve **Egri Fejlesztési Ügynökség Korlátolt Felelősségű Társaság**

2. A társaság rövidített cégneve **Egri Fejlesztési Ügynökség Kft.**

3. A társaság idegen nyelvű cégneve (szükség esetén kitöltendő)

4. A társaság idegen nyelvű rövidített cégneve (szükség esetén kitöltendő)

5. A társaság székhelye **3300 Eger, Dobó István tér 8.**

6. A társaság székhelye (valamelyik pont kötelezően választandó)

**a) egyben a központi ügyintézés helye is.**

b) nem azonos a központi ügyintézés helyével.

7. A központi ügyintézés helye (Az I. pont 6. alpont b) pontja választása esetén kitöltése kötelező.)

8. A társaság telephelye(i) (Szükség esetén kitöltendő, a latin abc betűivel sorszámozott pontokkal bővíthető.)

9. A társaság fióktelepe(i) (Szükség esetén kitöltendő, a latin abc betűivel sorszámozott pontokkal bővíthető.)

II. A társaság alapítója

A tag adatai (A tag személyétől függően az a) vagy a b) pontot kell kitölteni.):

a) Természetes személy adatai:

aa) Név

ab) Lakcím

b) A nem természetes személy adatai:

ba**) Eger Megyei Jogú Város Önkormányzata**

bb) Nyilvántartási szám **729325**

bc) Székhely **3300 Eger, Dobó I. tér 2.**

bd) Képviseletére jogosult neve **Vágner Ákos polgármester**

be) Képviseletére jogosult lakcíme **3300 Eger, Pirittyó u. 64.**

III. A társaság tevékenységi köre(i) (TEÁOR számot nem kell feltüntetni.)

1. Főtevékenység

**8413 '08 Üzleti élet szabályozása, hatékonyságának ösztönzése**

2. További tevékenységi kör(ök) (Szükség esetén kitöltendő, a latin abc betűivel sorszámozott pontokkal bővíthető.)

Tevékenységek:

4110’08 Épületépítési projekt szervezése

5814’08 Folyóirat, időszaki kiadvány kiadása

5819’08 Egyéb kiadói tevékenység

6202’08 Információ-technológiai szaktanácsadás

6203’08 Számítógép-üzemeltetés

6209’08 Egyéb információ-technológiai szolgáltatás

6399’08 M.n.s. egyéb információs szolgáltatás

6820’08 Saját tulajdonú, bérelt ingatlan bérbeadása, üzemeltetése

9499’08 M.n.s. egyéb közösségi, társadalmi tevékenység

7010’08 Üzletvezetés

7021’08 PR, kommunikáció

7022’08 Üzletviteli, egyéb vezetési tanácsadás

7111’08 Építészmérnöki tevékenység

7112’08 Mérnöki tevékenység, műszaki tanácsadás

7120’08 Műszaki vizsgálat, elemzés

7219’08 Egyéb természettudományi, műszaki kutatás, fejlesztés

7220’08 Társadalomtudományi, humán kutatás, fejlesztés

7320’08 Piac-, közvélemény-kutatás

7490’08 M.n.s. egyéb szakmai, tudományos, műszaki tevékenység

8110’08 Építményüzemeltetés

8211’08 Összetett adminisztratív szolgáltatás

8219’08 Fénymásolás, egyéb irodai szolgáltatás

8230’08 Konferencia, kereskedelmi bemutató szervezése

8299’08 M.n.s. egyéb kiegészítő üzleti szolgáltatás

8411’08 Általános közigazgatás

8551’08 Sport, szabadidős képzés

8552’08 Kulturális képzés

8559’08 M.n.s. egyéb oktatás

8560’08 Oktatást kiegészítő tevékenység

9319’08 Egyéb sporttevékenység

9412’08 Szakmai érdekképviselet

1813’08 Nyomdai előkészítő tevékenység

1820’08 Egyéb sokszorosítás

IV. A társaság működésének időtartama

1. A társaság (valamelyik pont kötelezően választandó):

**a) határozatlan időre**

b) határozott időre

jön létre.

2. Az alapító a társaságot ...-ig tartó határozott időre hozzák létre (A IV. pont 1. alpont b) pontja jelölése esetén a kitöltés kötelező, dátum vagy a határidő más egyértelmű megadásával.)

V. A társaság törzstőkéje

1. A társaság törzstőkéjének összege **3.000.000,- Ft, azaz hárommillió forint**

2. A társaság törzstőkéjének összetételét a tag az alábbiak szerint határozza meg: (A vagyoni hozzájárulás fajtájától függően kell kitölteni.)

a) Pénzbeli vagyon hozzájárulás összege **3.000.000,- Ft, azaz hárommillió forint**

b) Nem pénzbeli vagyoni hozzájárulás összege (az összeg számmal és betűvel, a pénznem rövidítéssel megadva)

c) A nem pénzbeli vagyoni hozzájárulás aránya a törzstőkében (Az V. pont 2. alpont b) pontja kitöltése esetén kötelezően kitöltendő, százalékos adattal megadva.)

3. Ha a pénzbeli vagyoni hozzájárulás szolgáltatása körében a VI. pont szerint a tag a nyilvántartásba vételig a teljes pénzbeli vagyoni hozzájárulását nem kell, hogy befizesse, a tag a pénzbeli vagyoni hozzájárulását egészben vagy részben az osztalékfizetés szabályai szerint felosztható nyereségből fizetheti meg. Ebben az esetben a társaság mindaddig nem fizetheti ki a tagnak az őt megillető osztalékot, hanem azt a tag még meg nem fizetett törzsbetétére kell elszámolnia, amíg a be nem fizetett és a tag törzsbetétére elszámolt nyereség a tag által teljesített pénzbeli vagyoni hozzájárulással együtt el nem éri a tag által vállalt teljes pénzbeli hozzájárulás mértékét.

Ha a társaság a nyilvántartásba vételétől számított második teljes – tizenkét hónapot magában foglaló – üzleti év végéig a teljes pénzbeli vagyoni hozzájárulás szolgáltatására nem került sor, a tag a még nem teljesített pénzbeli vagyoni hozzájárulását a társaság nyilvántartásba vételétől számított második teljes – tizenkét hónapot magában foglaló – üzleti évről készült beszámoló elfogadásától számított három hónapon belül köteles rendelkezésre bocsátani. A tag a még nem teljesített pénzbeli vagyoni hozzájárulásuk összegének erejéig kötelesek helytállni a társaság tartozásaiért.

4. Az alapító köteles a nem pénzbeli vagyoni hozzájárulást a nyilvántartásba vételi kérelem benyújtásáig teljes egészében a társaság rendelkezésére bocsátja.

5. A törzsbetét rendelkezésre bocsátásának megtörténtét az ügyvezető köteles a cégbíróságnak bejelenteni.

VI. A tag törzsbetétje

Eger MJV Önkormányzata tag (a tag nevének vagy elnevezésének megjelölése) törzsbetétje, törzsbetétjének mértéke, összetétele (kötelezően kitöltendő):

1. A tag törzsbetétjének mértéke **3.000.000,- Ft, azaz hárommillió forint**

(Az összeget számmal és betűvel, a pénznemet rövidítéssel kell megadni.)

2. A tag törzsbetétjének összetétele (A törzsbetét összetételétől függően kitöltendő.)

a) Pénzbeli vagyon betét összege (Pénzbeli vagyoni betét estén kötelezően kitöltendő, az összeget számmal és betűvel, a pénznemet rövidítéssel kell megadni**.) 3.000.000,- Ft, azaz hárommillió forint**

aa) A cégbejegyzésig szolgáltatandó pénzbeli vagyoni betét összege (az összeg számmal és betűvel, a pénznem rövidítéssel megadva) **3.000.000,- Ft, azaz hárommillió forint**

ab) A tag cégbejegyzésig szolgáltatandó pénzbeli vagyoni betétet befizeti (valamelyik kötelezően jelölendő)

– **a társaság pénzforgalmi számlájára.**

– a társaság házipénztárába.

ac) A fennmaradó összegnek a tag által a társaság pénzfogalmi számlájára történő befizetésének határideje. (Kötelezően kitöltendő, ha a VI. pont 2. alpont a) pont aa) alpontjában megjelölt pénzbeli vagyoni hozzájárulás kevesebb, mint a VI. pont 2. alpont a) pontjában meghatározott összeg. A határidő naptári nap szerint meghatározandó úgy, hogy az ne legye későbbi, mint az V. pont 3. alpontjában meghatározott határidő.)

b) Nem pénzbeli vagyoni hozzájárulás (Nem pénzbeli vagyoni hozzájárulás esetén kötelezően kitöltendő. Több nem pénzbeli vagyoni hozzájárulás esetén bővíthető.):

ba) megnevezése

bb) értéke (az összeg számmal és betűvel, a pénznem rövidítéssel megadva)

VII. A pótbefizetés

A pótbefizetés esetén annak feltételeit az egyedüli tag a határozatában állapítja meg.

VIII. Üzletrész

A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik.

IX. Az egyszemélyes társaság működése

1. Az egyszemélyes társaság a saját üzletrészét nem szerezheti meg.

2. Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így

többszemélyessé válik, a tagok kötelesek az alapító okiratot társasági szerződésre módosítani.

X. A nyereség felosztása

1. A társaság saját tőkéjéből a tag javára, annak tagsági jogviszonyára figyelemmel kifizetést a társaság fennállása alatt kizárólag az előző üzleti évi adózott eredménnyel kiegészített szabad eredménytartalékból teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét.

2. Az ügyvezető (valamelyik pont jelölendő)

a) – ha a társaságnál felügyelőbizottság működik, a felügyelőbizottság jóváhagyása mellett – jogosult osztalékelőleg fizetéséről határozni.

**b) nem jogosult osztalékelőleg fizetéséről határozni.**

XI. Az alapítói határozat

1. A taggyűlés hatáskörébe tartozó kérdésekben a tag írásban határoz és a döntés az ügyvezetéssel való közléssel válik hatályossá.

2. A legfőbb szerv hatáskörét a tag gyakorolja.

XII. Az ügyvezetés és képviselet

1. A társaság ügyvezetésére és képviseletére jogosult ügyvezető (Az ügyvezető személyétől függően az a) vagy a b) pontot kell kitölteni. Több ügyvezető esetén bővíthető arab számokkal sorszámozva, az 1. alpontnak megfelelő pontok szerinti tagolással.):

a) Természetes személy ügyvezető adatai:

aa) Név **Göndör János Tibor**

ab) Lakcím **3300 Eger, Baktai út 32.**

b) A nem természetes személy ügyvezető adatai:

ba) Elnevezés

bb) Nyilvántartási szám (cég esetén cégjegyzékszám)

bc) Székhely

bd) Képviseletére jogosult neve

be) Képviseletére jogosult lakcíme

c) Az ügyvezetői megbízatás (valamelyik pont jelölendő)

**ca) határozott időre szól.**

cb) határozatlan időre szól.

d) A megbízatás kezdő időpontja (kitöltése kötelező) **2024.11.28.**

e) A megbízatás lejárta (A XII. pont 1. alpont c) pont ca) alpontja jelölése esetén kitöltendő.) **2029.11.27.**

f) A vezető tisztségviselő a társaság ügyvezetését (kitöltése nem kötelező, kitöltése esetén valamelyik pont jelölendő)

fa) megbízási jogviszonyban látja el.

fb) munkaviszonyban látja el.

XIII. Cégvezető

1. A társaságnál cégvezető kinevezésére (valamelyik pont jelölendő)

a) sor kerülhet.

**b) nem kerülhet sor.**

2. Cégvezetőnek kinevezett munkavállaló(k) adatai (A XIII. pont 1. alpont a) pontja jelölése esetén kitöltendő, bővíthető arab számokkal sorszámozva, a 2. alpontnak megfelelő pontok szerinti tagolással.):

2.1. Cégvezető

a) Név

b) Lakcím

c) Kinevezés kezdő időpontja

3. Az ügyvezetés a cégvezető számára általános képviseleti jogot (A XIII. pont 1. alpont a) pontja jelölése esetén kitöltendő valamelyik pont.)

a) biztosíthat.

b) nem biztosíthat.

XIV. Cégjegyzés

1. Az önálló cégjegyzésre jogosultak (Önálló cégjegyzésre jogosult esetén kitöltendő, bővíthető a latin abc betűivel sorszámozott pontokkal):

a) Név (Elnevezés) **Göndör János Tibor ügyvezető**

2. Az együttes cégjegyzési joggal rendelkezők (Együttes cégjegyzési jogosultak esetén kitöltendő, több együttes cégjegyzés is megadható, bővíthető a latin abc betűivel sorszámozott pontokkal.):

a) Név (Elnevezés)

b) Név (Elnevezés) (további személlyel, személyekkel bővíthető a latin abc betűivel sorszámozott pontokkal) együttesen jogosultak cégjegyzésre.

XV. Felügyelőbizottság

1. A társaságnál felügyelőbizottság választására (valamelyik jelölendő)

**a) sor kerül.**

b) nem kerül sor.

2. A társaságnál nem ügydöntő felügyelőbizottság működik.

3. A felügyelőbizottság tagjai (A XV. pont 1. alpont a) pontja kitöltése esetén kitöltendő. Bővíthető arab számokkal sorszámozva, a 3.1. alpontnak megfelelő alpontok szerinti tagolással. Ha a társaságnál kötelező felügyelőbizottság létrehozása, háromnál kevesebb tagú felügyelőbizottság felállítása semmis.):

3.1. A felügyelőbizottsági tag adatai (A felügyelőbizottsági tag személyétől függően az a) vagy a b) pontot kell kitölteni.):

**a) Természetes személy felügyelőbizottsági tag(ok) adatai:**

**Szőke Gábor**

**lakcím: 3300 Eger, Liszt F. u. 25/B.**

**Bognár Ignác**

**lakcím: 3300 Eger, Koszorú u. 4.**

**Dr. Rák Sándorné**

**lakcím: 3300 Eger, Váci M. u. 82.**

b) A nem természetes személy felügyelőbizottsági tag(ok) adatai:

ba) Elnevezés

bb) Nyilvántartási szám (cég esetén cégjegyzékszám)

bc) Székhely

bd) Képviseletére jogosult neve

be) Képviseletére jogosult lakcíme

c) A felügyelőbizottsági megbízatás (valamelyik pont jelölendő)

**ca) határozott időre szól.**

cb) határozatlan időre szól.

d) A megbízatás kezdő időpontja (kitöltési kötelező) **2024.11.28.**

e) A megbízatás lejárta (A XV. pont 1. alpont c) pont ca) alpontja jelölése esetén kitöltendő.) **2029.11.27.**

XVI. Könyvvizsgáló (Kitöltése csak akkor kötelező, ha a társaságnál könyvvizsgáló megbízására kerül sor.)

A társaság könyvvizsgálója:

a) Természetes személy könyvvizsgáló adatai: (Természetes személy könyvvizsgáló esetén kell kitölteni.)

aa) Név

ab) Lakcím

ac) Kamarai nyilvántartási száma

b) Könyvvizsgáló szervezet adatai: (Könyvvizsgáló szervezet esetén kell kitölteni.)

ba) Elnevezése

bb) Cég esetén cégjegyzékszám

bc) Székhely

bd) A könyvvizsgálat elvégzéséért személyében felelős természetes személy neve

be) A könyvvizsgálat elvégzéséért személyében felelős természetes személy lakcíme

bf) A könyvvizsgálat elvégzéséért személyében felelős természetes személy kamarai nyilvántartási száma

c) A megbízatás kezdő időpontja

d) A megbízatás megszűnésének időpontja

XVII. A társaság megszűnése

A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

XVIII. Egyéb rendelkezések

1. Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségének (valamelyik jelölendő)

a) a Cégközlönyben tesz eleget.

**b) a társaság honlapján tesz eleget.** (E pont választása esetén a cégjegyzéknek tartalmaznia kell a társaság honlapjának címét.)

2. A jelen alapító okiratban nem szabályozott kérdésekben a Ptk. rendelkezéseit kell alkalmazni.

Kelt: (Keltezés a hely és dátum megadásával.) **Eger, 2024.11.28.**

(Egyedüli tag aláírása.)

...

**Vágner Ákos polgármester**

**Ellenjegyzem: Eger, 2024.11.28.**

**Dr. Nagy-Holló Eszter Júlia**

**kamarai jogtanácsos**

**KASZ: 36078117**

**Kamarai lajstromszáma: KJT-032**

**Eger Megyei Jogú Város Önkormányzata**

**Cím: H-3300 Eger, Dobó I. tér 2.**

**II. számú határozati javaslat:**

Eger Megyei Jogú Város Önkormányzatának Közgyűlése, mint alapító az Egri Fejlesztési Ügynökség Korlátolt Felelősségű Társaságot a gazdasági társaság főtevékenységeként ellátandó „TEÁOR 8413 ’08 Üzleti élet szabályozása, hatékonyságának ösztönzése” feladattal bízza meg. A Közgyűlés ennek keretében jóváhagyja, hogy a jelen határozat melléklete szerinti Közfeladat-ellátási megállapodás az Egri Fejlesztési Ügynökség Korlátolt Felelősségű Társasággal aláírásra kerüljön. A Közgyűlés felhatalmazza a polgármestert a megállapodás aláírására.

Felelős: Vágner Ákos polgármester

Dr. Barta Viktor jegyző

Dr. Kuruczné Dr. Farkas Zita aljegyző

Dr. Nagy-Holló Eszter Júlia, a Jogi és Hatósági Iroda vezetője

Göndör János Tibor ügyvezető

Határidő: 2024. december 6.

**A …./2024. (XI. 28.) számú közgyűlési határozat melléklete**

**Közfeladat ellátási megállapodás**

Amely létrejött egyrészt

**Eger Megyei Jogú Város Önkormányzata** (3300 Eger, Dobó I. tér 2., képviseli: Vágner Ákos polgármester, adószáma: 15729325-2-10), mint önkormányzat, (a továbbiakban **Önkormányzat),**

másrészről

**Egri Fejlesztési Ügynökség Korlátolt Felelősségű Társaság (**székhelye**:** 3300 Eger, Dobó I. tér 8., képviseli: Göndör János Tibor ügyvezető), mint Kft., (a továbbiakban **Kft.)** között alulírott helyen és időpontban az alábbi feltételekkel:

**1./ Előzmények:**

* 1. Felek rögzítik, hogy Magyarország helyi önkormányzatairól szóló **2011. évi CLXXXIX. törvény** 13. § (1) bekezdés 1. pontja alapján a helyi ö*nkormányzat – kötelező feladatként – településfejlesztési, településrendezési feladatokat lát el.*

**1.2.** Az államháztartásról szóló **2011. évi CXCV. törvény** (továbbiakban: Áht) értelmében *közfeladat a jogszabályban meghatározott állami vagy önkormányzati feladat. A közfeladatok ellátása költségvetési szervek alapításával és működtetésével vagy az azok ellátásához szükséges pénzügyi fedezet e törvényben meghatározott eszközökkel, részben vagy egészben történő biztosításával valósul meg. A közfeladatok ellátásában államháztartáson kívüli szervezet jogszabályban meghatározott rendben közreműködhet.*

Felek rögzítik, hogy az Önkormányzat 100 %-os tulajdonosi részesedésével működő Kft. fő- és egyéb tevékenységi köreinek keretében rendszeresen végzett gazdasági tevékenységével elsődlegesen, de nem kizárólagosan az alapító Eger Megyei Jogú Város Önkormányzata részére jogszabályban meghatározott településfejlesztési, településrendezési, projektmenedzsmenti (pénzügyi, projekt, műszaki), projekt-előkészítési és projekt-megvalósítási közfeladatai ellátásában működik közre.

**1.3.** Felek rögzítik, hogy Kft. az Önkormányzatnak, mint a közbeszerzésekről szóló 2015. évi CXLIII. törvény 5. § (1) bekezdés szerinti ajánlatkérőnek minősülő szervezet kizárólagos tulajdonában álló olyan gazdasági társaság, amely vonatkozásában a Kbt. 9. § (1) bekezdés h) pontjában foglalt körülmények – úgy, mint tulajdoni viszony, közvetlen magántőke-részesedés hiánya, strukturális és gazdasági függés, árbevételre vonatkozó követelmény – fennállhatnak.

**2./ Megállapodás tárgya:**

**2.1.** Jelen Közfeladat Ellátási Megállapodás alapján – figyelemmel az 1.2. pontban foglaltakra is - Felek vállalják, hogy az uniós, illetve a hazai forrásból megvalósuló támogatások Önkormányzat általi megszerzésére irányuló pályázatok előkészítését megelőző folyamatokban, majd ezen fejlesztési projektek előkészítésében, valamint a projektek fejlesztésében és megvalósításában egymással együttműködnek, Önkormányzat ezen feladatok megvalósításába a Kft-t bevonja. Eger Megyei Jogú Város Önkormányzata korábban már elkészítette a város Fenntartható Városfejlesztési Stratégiáját (FVS), valamint annak mellékletét a TOP Plusz Városfejlesztési Programtervet (TVP). E dokumentumok szükségesek ahhoz, hogy a város rendelkezésére álló TOP Plusz forrásokat fel tudja használni. A Kft. feladata, hogy a Fenntartható Városfejlesztési Stratégia mentén a TOP Plusz Városfejlesztési Programtervben meghatározott projekteket, a TOP Plusz pályázati felhívások tartalmi és formai előírásainak megfelelően a Közreműködő Szervezet felé benyújtsa, a Támogatási Szerződést megkösse majd a fejlesztés megvalósítását és az utánkövetését önállóan menedzselje.

A Kft. feladata tehát különösen:

* az Európai Uniós, illetve a hazai forrásból megvalósuló támogatások megszerzésére irányuló pályázatok előkészítését megelőző feladatok ellátása,
* ezen fejlesztési projektek előkészítése,
* nyertes pályázat esetén projektmenedzsmenti feladatok ellátása,
* nyertes pályázat esetén beszerzési, közbeszerzési, beszerzés és közbeszerzés koordinációs feladatellátás,
* közreműködés a kötelező nyilvánossággal, tájékoztatással kapcsolatos feladatok ellátásában,
* közreműködés a projekt megvalósítására vonatkozó esetlegesen felmerülő, további feladatok ellátásában.

Kft. tudomásul veszi, hogy a fentiek szerinti feladatellátásának, közreműködésének költsége elsősorban a projekt keretében nevesített költségként (projekt-előkészítés költségei, projektmenedzsment költségei, közbeszerzési eljárások lefolytatása, nyilvánosság biztosítása, stb.) kerül elszámolásra.

**2.2.** A Kft. a fentebb részletezett forrásokra benyújtandó pályázatok kapcsán elsősorban kedvezményezetti (egyedüli pályázó, konzorciumvezető, konzorciumi partner) minőségben (ide nem értve a pályázatokhoz kapcsolódó, konzorciumi formában kedvezményezetti minőségben biztosított projekt-előkészítési, projektmenedzsmenti és egyéb feladatokat) az Önkormányzattal előzetesen egyeztetve, vele egyetértésben vesz részt.

**2.3.** Felek megállapodnak abban is, hogy az Önkormányzat által pályázóként benyújtandó pályázatok előkészítésében és megvalósításában a Kft. saját erőforrásai felhasználásával, valamint az ezen cél szem előtt tartásával is lefolytatott közbeszerzésein lekötött kapacitások igénybevételével részt vállal. Az együttműködés feltételeit a Felek esetileg alakítják ki, az elszámolhatóságot, a beszerzések jogszerűségét biztosító előírások és jogszabályi rendelkezések figyelembe vételével, a hatékony és gazdaságos projekt-megvalósítás céljának biztosíthatósága mellett.

**2.4.** Felek megállapodnak abban is, hogy a Kft. – az erre irányuló, az Egri járásban található települési önkormányzatok részéről az Önkormányzat felé megfogalmazott felkérés esetén, a területi kiválasztási eljárásrendben kiválasztott projektek kivételével – az Egri járás területén található települési önkormányzatoknak a 2021–2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet hatálya alá tartozó támogatásból megvalósuló közfeladat-fejlesztési projektjei kapcsán segítséget nyújt az Önkormányzat kötelezően ellátandó feladatai teljesítésében, azaz a projektmenedzsment tevékenységeknek, valamint a Korm. rendeletben foglalt költségkorlátokra vonatkozó további tevékenységeknek az ellátásában.

**2.5.** Felek kötelezettséget vállalnak arra, hogy jelen Megállapodást, valamint annak végrehajtását érintő fejlesztési elképzelésekről, annak változásairól, továbbá az azokra vonatkozó jogszabályi változásokról, döntésekről folyamatosan tájékoztatják egymást.

**2.6.** Felek között jelen Megállapodás határozatlan időre jön létre. Felek a Megállapodást 60 napos felmondási idővel írásban, a másik félhez intézett egyoldalú jognyilatkozattal felmondhatják, mely esetben kötelesek a folyamatban lévő feladatok ellátásáról – a pályázatok zökkenőmentes megvalósítását szem előtt tartó – egyeztetést folytatni, és a feladatellátás biztonságát nem veszélyeztető megoldást találni.

**2.7.** Felek megállapodnak abban, hogy jelen Megállapodásban foglaltak végrehajtása céljából kölcsönösen együttműködnek, melynek során kapcsolattartásra az alábbi személyeket jelölik ki:

Önkormányzat részéről: Név: Vágner Ákos polgármester

Kft részéről: Név: Göndör János Tibor ügyvezető

A kapcsolattartásra kijelölt személyek kötelesek az együttműködést érintő bármely körülményről haladéktalanul egymást értesíteni és kezdeményezni a szükséges intézkedést.

**2.8.** Felek jelen Megállapodás teljesítésével kapcsolatban egymás tudomására jutott, a másik fél bármely gazdasági, pénzügyi adatát, üzleti ismereteit kötelesek bizalmasan kezelni, azokat a másik fél előzetes engedélye nélkül semmilyen formában nem hozhatják nyilvánosságra, illetve harmadik személy tudomására, kivéve, ha arra őket jogszabály kötelezi.

**2.9.** Felek megállapodnak abban,hogy jelen Megállapodást csak közös megegyezéssel, írásban módosíthatják.

**2.10.** A Megállapodás magyar nyelven 3 eredeti példányban készül és a Felek kölcsönös aláírásával lép hatályba. Önkormányzat 2, Kft. 1 eredeti példányt kap.

**2.11.** Minden, a jelen Megállapodás keretében a Felek által egymásnak küldött értesítésnek írott formában kell történnie.

**2.12.** Felek megállapodnak abban, hogy a Megállapodásból eredő jogvitákat elsősorban tárgyalás útján rendezik. Ennek eredménytelensége esetén Felek a per tárgyának értékétől függően kikötik az Egri Járásbíróság, illetve az Egri Törvényszék kizárólagos illetékességét.

**2.13.** Kft. ügyvezetője jelen megállapodás aláírásával – polgári- és büntetőjogi felelőssége teljeskörű tudatában – nyilatkozik arról, hogy az általa képviselt szervezet az Áht. 41. § (6) bekezdésében foglaltaknak megfelelően átlátható szervezetnek minősül a nemzeti vagyonról szóló 2011. évi CXCVI törvény 3. § (1) bekezdés 1. pontjának megfelelően.

**2.14.** Jelen Megállapodásban nem szabályozott kérdésekben a területfejlesztésről szóló 2023. évi CII. törvény, az államháztartásról szóló 2011. évi CXCV. törvény, valamint a Ptk. vonatkozó rendelkezései az irányadóak.

Jelen Megállapodást Felek elolvasták, értelmezték, és mint akaratukkal mindenben megegyezőt, aláírják.

Eger, 2024. november 28.

.............................................

**Egri Fejlesztési Ügynökség Kft.**

Göndör János Tibor

Ügyvezető

...........................................

**Eger Megyei Jogú Város Önkormányzata**

Vágner Ákos

Polgármester

**III. számú határozati javaslat:**

Eger Megyei Jogú Város Önkormányzatának Közgyűlése, mint alapító az Egri Fejlesztési Ügynökség Korlátolt Felelősségű Társaság alapításához szükséges 3.000.000,- Ft, azaz hárommillió forint összegű törzsbetétet (törzstőkét) pénzbeli vagyoni hozzájárulás formájában a gazdasági társaság rendelkezésére bocsátja. A törzsbetét összegére Eger Megyei Jogú Város Önkormányzatának Közgyűlése elrendeli 3.000.000 Ft átcsoportosítását a 2024. évi költségvetésben az alábbiak szerint:

* I/13/2/7/K Eger Megyei Jogú Város Polgármesteri Hivatal/Felhalmozási költségvetés/Felújítások kiemelt előirányzat csökkentését 3.000.000 Ft-tal az irányítószervi támogatás bevételi előirányzatának egyidejű csökkentésével.
* II/új címszám/2/6/K Egri Fejlesztési Ügynökség Kft. alapítása/Felhalmozási költségvetés/Beruházások kiemelt előirányzat növelését 3.000.000 Ft-tal az irányítószervi támogatási kiadási előirányzatának egyidejű csökkentésével.

A pénzbeli vagyoni hozzájárulás rendelkezésre bocsátásához szükséges intézkedések megtételére Eger Megyei Jogú Város Önkormányzatának Közgyűlése felhatalmazza a polgármestert.

Felelős: Vágner Ákos polgármester

Dr. Barta Viktor jegyző

Dr. Kuruczné Dr. Farkas Zita aljegyző

Dr. Nagy-Holló Eszter Júlia, a Jogi és Hatósági Iroda vezetője

Vincze Adrienn, a Gazdasági Iroda vezetője

Göndör János Tibor ügyvezető

Határidő: - a pénzbeli vagyoni hozzájárulás rendelkezésre bocsátására 2024. december 2.;

- előirányzat módosítás azonnal.

**IV. számú határozati javaslat:**

Eger Megyei Jogú Város Önkormányzatának Közgyűlése, mint alapító az Egri Fejlesztési Ügynökség Kft. ügyvezetőjét, Göndör János Tibort a jelenleg a Heves Vármegyei Területfejlesztési Ügynökség Nonprofit Kft-nél fennálló munkaviszonya megszűnéséig, de legkésőbb 2024. december 31. napjáig díjazás nélkül, ingyenes megbízási jogviszony keretében bízza meg az ügyvezetői feladatok ellátásával a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésére tekintettel. A Közgyűlés akként dönt, hogy az ügyvezető a feladatait a Heves Vármegyei Területfejlesztési Ügynökség Nonprofit Kft-nél jelenleg is fennálló munkaviszonya megszűnésétől, de legkésőbb 2025. január 01. napjától 2029. november 27. napjáig a Munka Törvénykönyvéről szóló 2012. évi I. törvény (Mt.) szerinti határozott idejű munkaviszony keretén belül díjazás ellenében látja el az Egri Fejlesztési Ügynökség Kft-nél az alábbiak szerint:

* Munkavállaló havi bruttó alapbére 1.027.500,-Ft
* Munkavállalót minden évben megilleti 13. havi munkabér, kivéve, ha a Kft. gazdálkodása erre nem ad lehetőséget. A 13. havi fizetést a tárgyév december 31. napjáig egy összegben kell kifizetni.
* Munkavállalót megilleti(k) a Munkáltatónál bevezetett cafeteria juttatás(ok).
* Munkáltató a Munkavállalónak a feladatai ellátásához kizárólagos használatra biztosít egy, a Munkáltató tulajdonába/használatába kerülő személygépkocsit.
* Munkavállalót a munkaviszony kezdetétől megilleti laptop és mobiltelefon használata.
* Munkavállalót munkaviszonyának bármilyen jogcímen történő megszűnése (Mt. 63. § (1) bekezdés, különösen, de nem kizárólagosan Munkáltató jogutód nélkül történő megszűnése, határozott időtartam lejárta), továbbá a Munkáltató általi felmondással történő megszüntetése esetén az Mt-ben rögzített juttatásokon felül 6 (hat) havi átlagkereset illeti meg. Munkavállalót munkaviszonyának a Munkáltató által az Mt. 79. §-a alapján a határozott időtartam lejártát megelőzően azonnali hatályú felmondással történő megszüntetése esetén az Mt-ben rögzített juttatásokon felül az Mt. szerint megillető távolléti díjon felül további 6 (hat) havi átlagkeresetének megfelelő összeg illeti meg.
* Munkavállaló az Mt. 228. §-a alapján és a 207. §-ban foglaltakra is figyelemmel - a munkaviszony megszűnését követő 1 (egy) évig - nem tanúsíthat olyan magatartást, amellyel munkáltatója jogos gazdasági érdekét sértené vagy veszélyeztetné, köteles a munkaviszonya során megszerzett információkat titokként kezelni, ezért a fenti időszakra járó távolléti díj 50 (ötven) százaléka illeti meg.
* Az ügyvezető felett az egyéb munkáltatói jogok gyakorlására a Polgármester jogosult.

Felelős: Vágner Ákos polgármester

Dr. Barta Viktor jegyző

Dr. Kuruczné Dr. Farkas Zita aljegyző

Göndör János Tibor ügyvezető

Határidő: 2024. december 20.

**V. számú határozati javaslat:**

Eger Megyei Jogú Város Önkormányzatának Közgyűlése, mint az Egri Fejlesztési Ügynökség Korlátolt Felelősségű Társaság egyszemélyi alapítója a Kft. javadalmazási szabályzatát elfogadja azzal, hogy egyben felhatalmazza a Kft. ügyvezetőjét, hogy a szabályzatot annak elfogadásától számított harminc napon belül az Egri Törvényszéknél, mint Cégbíróságnál a cégiratok közé letétbe helyezze.

**Felelős:** Vágner Ákos Polgármester

Dr. Barta Viktor Jegyző

Göndör János Tibor ügyvezető

**Határidő:** 2024. december 28.

**Melléklet a ………/2024. (XI.28.) közgyűlési határozathoz**

**Az Egri Fejlesztési Ügynökség Korlátolt Felelősségű Társaság**

**JAVADALMAZÁSI SZABÁLYZATA**

Eger Megyei Jogú Város Önkormányzata (3300 Eger, Dobó I. tér 2.), mint az Egri Fejlesztési Ügynökség Korlátolt Felelősségű Társaság (3300 Eger, Dobó I. tér 8., a továbbiakban: Társaság) alapítója, a Polgári Törvénykönyvről szóló 2013. évi V. törvénynek a gazdasági társaságokra vonatkozó rendelkezéseinek megfelelően – figyelemmel a köztulajdonban álló gazdasági társaságok takarékosabb működéséről szóló 2009. évi CXXII. törvény 5. §-a rendelkezéseire is – a Társaság javadalmazási szabályzatát (továbbiakban: Szabályzat) a következők szerint állapítja meg:

**1. §**

(1) A Szabályzat személyi hatálya kiterjed a Társaság Ügyvezetőjére, mint a Kft. vezető tisztségviselőjére és a Felügyelőbizottság tagjaira.

(2) A Szabályzat tárgyi hatálya kiterjed a Társaság Ügyvezetőjének és Felügyelőbizottsága tagjai javadalmazásának módja, mértéke és rendszere főbb elveinek meghatározására.

(3) A Szabályzat időbeli hatálya: a Szabályzat annak elfogadásától annak az alapító részéről történő visszavonásáig hatályos.

(4) A mindenkor hatályos Szabályzatot annak elfogadását/ módosítását követő 30 napon belül a Társaság Ügyvezetője köteles a cégnyilvántartást vezető Törvényszéknél, mint Cégbíróságnál a cégiratok közé letétbe helyezni.

(5) A Polgári Törvénykönyvről szóló 2013. évi V. törvény 3:109. § (4) bekezdése alapján a Társaság alapítójának, Eger Megyei Jogú Város Önkormányzatának a kizárólagos hatáskörébe tartozik a Szabályzat hatálya alá tartozó személyi kör javadalmazásának (így különösen díjazásának, premizálásának, egyéb munkabérelemeiknek és a munkaviszony vagy a megbízás megszűnésével kapcsolatos juttatásaiknak, továbbá egyéb juttatásainak) a megállapítása.

(6) A köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (4) bekezdése alapján a törvény és a Szabályzat rendelkezéseitől érvényesen eltérni nem lehet.

**2. §**

A Társaságnál működő Felügyelőbizottság a Szabályzat hatálya alá tartozó személyi kör javadalmazása vonatkozásában az alábbi hatáskört gyakorolja:

1. előzetesen – kötelező jelleggel - megtárgyalja és állást foglal az Ügyvezető prémiumfeladatainak, teljesítménykövetelményeinek megállapítása, prémiumfeladatok - teljesítménykövetelmények teljesítésének kiértékelése és a juttatások kifizetése tárgyában. Véleményét a Szabályzat hatálya alá tartozó alapítói döntés meghozatala előtt az alapítói joggyakorló részére a Felügyelőbizottság elnöke szóban ismerteti, vagy a Felügyelőbizottság írásbeli véleményét az Ügyvezető közreműködésével az alapító részére előzetesen megküldi;
2. előzetesen – a Felügyelőbizottság saját kezdeményezésére, valamint az Ügyvezető vagy az alapító kérésére - megtárgyalhatja és állást foglalhat az Ügyvezető bérfejlesztésének, az a) pont alá nem tartozó egyéb juttatásainak és a jogviszony megszűnése/megszüntetése esetére biztosított/biztosítandó juttatások megállapítása és kifizetése tárgyában. Véleményét a Szabályzat hatálya alá tartozó alapítói döntés meghozatala előtt az alapítói joggyakorló részére a Felügyelőbizottság elnöke szóban ismerteti, vagy írásbeli véleményét az Ügyvezető közreműködésével az alapító részére előzetesen megküldi;
3. véleményezheti a Felügyelőbizottság elnökének és tagjainak a Szabályzat hatálya alá tartozó juttatásai megállapításával és kifizetésével kapcsolatos alapítói döntések, határozati javaslatok tervezetét.

**3. §**

(1) A Társaság Ügyvezetőjének éves prémiumfeladatait és teljesítménykövetelményeit (együttesen a továbbiakban: prémiumfeladatok) a Felügyelőbizottság véleményének ismeretében – az éves üzleti terv elfogadását követően vagy azzal párhuzamosan – az alapítói joggyakorló határozhatja meg.

(2) Az alapító az éves prémiumfeladatok kitűzése esetén – azzal egyidejűleg - meghatározza a prémiumfeladat teljesítése esetén járó prémium mértékét. A prémiumkiírás nem megfelelő teljesítése esetén az arra a feladatra megállapított prémiumrész összege arányosan csökkenthető, illetve előre meghatározott minimumteljesítmény nem teljesítése esetén a feladatra megállapított prémiumrész nem fizethető ki az Ügyvezetőnek. A prémium összege prémiumfeladatra eső arányos csökkentésének mértékéről és egzaktan meghatározható feltételeiről az alapítói joggyakorló a prémiumfeladatok kitűzésekor dönt. Teljesítménykövetelményként az üzleti terv fő számainak teljesítése mellett csak olyan feltétel határozható meg, amelynek teljesítése a munkakör elvárható szakértelemmel és gondossággal való ellátásán túlmutató, objektíven meghatározható teljesítményt takar.

(3) Az Ügyvezető éves prémiumát – amennyiben prémiumfeladatok kitűzésére sor kerül - az éves alapbére százalékos mértékének megfelelően kell meghatározni. Több részfeladat kiírása esetén meg kell határozni az adott részfeladat teljesítése esetén az Ügyvezetőt megillető prémiumhányadot is.

(4) A prémiumfeladatok értékeléséről és a prémium fizetéséről az alapítói joggyakorló – amennyiben az adott prémiumfeladat sajátosságaiból eredően a prémiumkiírás elfogadása során ettől eltérő döntést az alapító nem hozott – a számviteli törvény szerinti beszámoló elfogadásakor dönt.

(5) A Társaság veszteséges gazdálkodása esetén az Ügyvezető részére prémium nem fizethető ki és veszteséges gazdálkodás esetére prémiumfeladat nem állapítható meg.

(6) A jogviszony megszűnése esetére biztosított juttatások:

Az ügyvezetőt – mint a Társaságnál foglalkoztatott egyedüli vezető állású munkavállalót – munkaviszonya megszűnése esetére a Munkaszerződésében foglaltak alapján, annak megkötésekor hatályos Munka Törvénykönyve szabályai szerint illeti meg juttatás.

**4. §**

(1) Jelen Szabályzat rendelkezéseit első alkalommal a 2025-ös üzleti év során megállapítható prémiumfeladatok/ teljesítménykövetelmények elfogadása és teljesítése kapcsán kell alkalmazni.

(2) Az alapító felhívja a Társaság Ügyvezetőjét, hogy intézkedjen a Szabályzatnak az illetékes cégbírósághoz történő eljuttatása és a cégiratok közé történő letétbe helyezése iránt.

**Záradék:** A Szabályzatot a Társaság alapítója, Eger Megyei Jogú Város Önkormányzatának Közgyűlése a 2024. november 28. napján megtartott ülésén a …/2024. (XI.28.) számú határozatával hagyta jóvá.

**Vágner Ákos**

Polgármester

Eger Megyei Jogú Város Önkormányzata, mint alapító képviseletében